13 หุ้นแกร่ง รีเทิร์นสูงกว่าตลาด!
“ข่าวหุ้นธุรกิจออนไลน์” ได้รวบรวมข้อมูลการซื้อขายหุ้นในช่วงเวลาดังกล่าว (1-30 ก.ย.58) พบว่าในระยะเวลาสั้นๆ มีหุ้นที่แข็งแกร่งสามารถปรับตัวสวนทางภาวะตลาดโดยรวม และให้ผลตอบแทนชนะตลาดอยู่หลายตัว ซึ่งในจำนวนดังกล่าวมีหุ้นที่น่าสนใจและให้รีเทิร์นเกิน 20% ถึง 13 ตัว
2 ต.ค. 2558

ในช่วงเดือนกันยายนที่ผ่านมาดัชนีตลาดหุ้นไทย (SET) ปรับตัวลง 32.61 จุด หรือ 2.36% มาที่ 1,349 จุด โดยตลาดเผชิญกับความผันผวนของเศรษฐกิจจีน, การดิ่งลงของราคาสินค้าโภคภัณฑ์ รวมถึงทิศทางการขึ้นดอกเบี้ยของสหรัฐ “ข่าวหุ้นธุรกิจออนไลน์” ได้รวบรวมข้อมูลการซื้อขายหุ้นในช่วงเวลาดังกล่าว (1-30 ก.ย.58) พบว่าในระยะเวลาสั้นๆ มีหุ้นที่แข็งแกร่งสามารถปรับตัวสวนทางภาวะตลาดโดยรวม และให้ผลตอบแทนชนะตลาดอยู่หลายตัว ซึ่งในจำนวนดังกล่าวมีหุ้นที่น่าสนใจและให้รีเทิร์นเกิน 20% ถึง 13 ตัว (ข้อมูลตามตารางด้านล่าง)
 
หุ้นที่ให้ผลตอบแทนมากกว่า 20% ในเดือน ก.ย.58 ได้แก่
*ข้อมูลราคาเปิดตลาด ณ วันที่ 1 ก.ย.58 และปิดตลาด ณ วันที่ 30 ก.ย.58
 
อันดับที่ 1 บริษัท แมกซ์ เมทัล คอร์ปอเรชั่น จำกัด (มหาชน) หรือ MAX ผู้จัดหาและจำหน่ายผลิตภัณฑ์เหล็ก เช่น เหล็กเส้น เหล็กแผ่น ท่อเหล็กทั้งชนิดท่อดำและท่อชุบ/เคลือบ และเหล็กรูปพรรณชนิดต่างๆ โดยราคาในเดือนก.ย.ปรับตัวขึ้น 55% ปิดที่ 0.31 บาท
ขณะที่ราคาหุ้น MAX ปิด (1 ต.ค.) ที่ 0.29 บาท ลบ 0.02 บาท หรือ 6.45% สูงสุดที่ 0.32 บาท ต่ำสุดที่ 0.27 บาท มูลค่าซื้อขาย 101.72 ล้านบาท
 
อันดับที่ 2 บริษัท สหการประมูล จำกัด (มหาชน) หรือ AUCT ผู้ประกอบธุรกิจให้บริการเป็นคนกลางในการจัดการประมูลทรัพย์สิน รวมทั้งให้บริการด้านอื่นๆ ที่เกี่ยวข้องกับการประมูล โดยราคาในเดือนก.ย.ปรับตัวขึ้น 33.68% ปิดที่ 12.70 บาท
ขณะที่ราคาหุ้น AUCT ปิด (1 ต.ค.) ที่ 12.80 บาท บวก 0.10 บาท หรือ 0.79% สูงสุดที่ 13.20 บาท ต่ำสุดที่ 12.60 บาท มูลค่าซื้อขาย 65.68 ล้านบาท
 
อันดับที่ 3 บริษัท สหการบริษัท สัมมากร จำกัด (มหาชน) หรือ SAMCO ผู้พัฒนาอสังหาริมทรัพย์โดยเน้นการพัฒนาโครงการที่อยู่อาศัยในลักษณะของหมู่บ้านจัดสรร พร้อมทั้งการให้บริการบำรุงรักษาโครงการภายหลังการขาย โดยราคาในเดือนก.ย.ปรับตัวขึ้น 28.74% ปิดที่ 4.30 บาท
ขณะที่ราคาหุ้น SAMCO ปิด (1 ต.ค.) ที่ 4.16 บาท ลบ 0.14 บาท หรือ 3.26% สูงสุดที่ 4.36 บาท ต่ำสุดที่ 4.12 บาท มูลค่าซื้อขาย 15.71 ล้านบาท
 
อันดับที่ 4 บริษัท เอแคป แอ๊ดไวเซอรี่ จำกัด (มหาชน) หรือ ACAP ผู้ให้บริการธุรกิจที่ปรึกษาทางการเงิน ในการให้บริการธุรกิจการบริหารสินทรัพย์ด้อยคุณภาพ และธุรกิจที่ปรึกษาการเงินและวาณิชธนกิจ โดยราคาในเดือนก.ย.ปรับตัวขึ้น 26.36% ปิดที่ 13.90 บาท
ขณะที่ราคาหุ้น ACAP ปิด (1 ต.ค.) ที่ 14.10 บาท บวก 0.20 บาท หรือ 1.44% สูงสุดที่ 14.40 บาท ต่ำสุดที่ 13.70 บาท มูลค่าซื้อขาย 11.22 ล้านบาท
 
อันดับที่ 5 บริษัท บ้านร็อคการ์เด้น จำกัด (มหาชน) หรือ BROCK ผู้ให้บริการพัฒนาอสังหาริมทรัพย์ประเภทบ้านจัดสรรเพื่อจำหน่าย ในกรุงเทพมหานคร ภูเก็ตและสมุทรปราการ โดยราคาในเดือนก.ย.ปรับตัวขึ้น 25.86% ปิดที่ 2.92 บาท
ขณะที่ราคาหุ้น BROCK ปิด (1 ต.ค.) ที่ 2.92 บาท ไม่เปลี่ยนแปลง สูงสุดที่ 2.96 บาท ต่ำสุดที่ 2.90 บาท มูลค่าซื้อขาย 2.84 ล้านบาท
 
อันดับที่ 6 บริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน) หรือ IRCP ผู้ประกอบธุรกิจด้านโทรคมนาคมและเทคโนโลยีสารสนเทศครบวงจร โดยราคาในเดือนก.ย.ปรับตัวขึ้น 25.00% ปิดที่ 6.50 บาท
ขณะที่ราคาหุ้น IRCP ปิด (1 ต.ค.) ที่ 6.40 บาท ลบ 0.10 บาท หรือ 1.54% สูงสุดที่ 6.60 บาท ต่ำสุดที่ 6.35 บาท มูลค่าซื้อขาย 9.88 ล้านบาท
 
อันดับที่ 7 บริษัท นิปปอน แพ็ค(ประเทศไทย) จำกัด (มหาชน) หรือ NPP ผู้ผลิตและจำหน่ายบรรจุภัณฑ์พลาสติกประเภทอ่อนตัว (Flexible Packaging) เพื่อใช้สำหรับบรรจุสินค้าอุปโภคและบริโภคประเภทต่างๆ และต่อมาเพิ่มสายการผลิตขวดพีอีที (PET: Polyethylene Terephthalate Bottle) เพื่อใช้สำหรับบรรจุน้ำดื่มและน้ำมันพืช โดยราคาในเดือนก.ย.ปรับตัวขึ้น 24.71% ปิดที่ 2.12 บาท
ขณะที่ราคาหุ้น NPP ปิด (1 ต.ค.) ที่ 2.06 บาท ลบ 0.06 บาท หรือ 2.83% สูงสุดที่ 2.16 บาท ต่ำสุดที่ 2.06 บาท มูลค่าซื้อขาย 11.11 ล้านบาท
 
อันดับที่ 8 บริษัท เอเซีย พรีซิชั่น จำกัด (มหาชน) หรือ APCS ผู้ผลิตและจำหน่ายชิ้นส่วนโลหะความเที่ยงตรงสูงที่ทำจากโลหะ เช่น เหล็ก สแตนเลส และอลูมิเนียม ปัจจุบันลูกค้าส่วนใหญ่จะเป็นกลุ่มอุตสาหกรรมยานยนต์ อุตสาหกรรมคอมเพรสเซอร์เครื่องปรับอากาศและเครื่องทำความเย็น และอุตสาหกรรมกล้องถ่ายภาพดิจิตอลโดยราคาในเดือนก.ย.ปรับตัวขึ้น 23.39% ปิดที่ 7.65 บาท
ขณะที่ราคาหุ้น APCS ปิด (1 ต.ค.) ที่ 7.45 บาท ลบ 0.20 บาท หรือ 2.61% สูงสุดที่ 7.65 บาท ต่ำสุดที่ 7.40 บาท มูลค่าซื้อขาย 2.91 ล้านบาท
 
อันดับที่ 9 บริษัท บิ๊ก คาเมร่า คอร์ปอเรชั่น จำกัด (มหาชน) หรือ BIG ผู้จำหน่ายกล้อง อุปกรณ์ถ่ายภาพ มือถือและอุปกรณ์ โดยราคาในเดือนก.ย.ปรับตัวขึ้น 22.52% ปิดที่ 1.36 บาท
ขณะที่ราคาหุ้น BIG ปิด (1 ต.ค.) ที่ 1.32 บาท ลบ 0.04 บาท หรือ 2.94% สูงสุดที่ 1.38 บาท ต่ำสุดที่ 1.32 บาท มูลค่าซื้อขาย 10.04 ล้านบาท
 
อันดับที่ 10 บริษัท ไทยลักซ์ เอ็นเตอร์ไพรส์ จำกัด (มหาชน) หรือ TLUXE ผู้พัฒนาธุรกิจตามแนวยุทธศาสตร์ในการดำเนินธุรกิจแบบครบวงจร FEED-FARM-FOOD โดยราคาในเดือนก.ย.ปรับตัวขึ้น 22.41% ปิดที่ 7.10 บาท
ขณะที่ราคาหุ้น TLUXE ปิด (1 ต.ค.) ที่ 6.90 บาท ลบ 0.20 บาท หรือ 2.82% สูงสุดที่ 7.15 บาท ต่ำสุดที่ 6.80 บาท มูลค่าซื้อขาย 16.61 ล้านบาท
 
อันดับที่ 11 บริษัท อนันดา ดีเวลลอปเม้นท์ จำกัด (มหาชน) หรือ ANAN ผู้พัฒนาธุรกิจตามแนวยุทธศาสตร์ในการดำเนินธุรกิจแบบครบวงจร FEED-FARM-FOOD โดยราคาในเดือนก.ย.ปรับตัวขึ้น 21.29% ปิดที่ 3.76 บาท
ขณะที่ราคาหุ้น ANAN ปิด (1 ต.ค.) ที่ 3.80 บาท บวก 0.04 บาท หรือ 1.06% สูงสุดที่ 3.84 บาท ต่ำสุดที่ 3.74 บาท มูลค่าซื้อขาย 58.85 ล้านบาท
 
อันดับที่ 12 บริษัท สตาร์ ซานิทารีแวร์ จำกัด (มหาชน) หรือ STAR ผู้ผลิตและจำหน่ายเครื่องสุขภัณฑ์ดินเผาเคลือบวิเทรียสไชน่า พร้อมอุปกรณ์ประกอบห้องน้ำ ภายใต้เครื่องหมายการค้า STAR เพื่อจำหน่ายทั้งในและต่างประเทศ โดยราคาในเดือนก.ย.ปรับตัวขึ้น 21.09% ปิดที่ 8.90 บาท
ขณะที่ราคาหุ้น STAR ปิด (1 ต.ค.) ที่ 8.60 บาท ลบ 0.30 บาท หรือ 3.37% สูงสุดที่ 8.90 บาท ต่ำสุดที่ 8.35 บาท มูลค่าซื้อขาย 41.75 ล้านบาท
 
อันดับ 13 บริษัท คราวน์ เทค แอดวานซ์ จำกัด (มหาชน) หรือ AJD ผู้ประกอบธุรกิจนำเข้าและจำหน่ายเครื่องใช้ไฟฟ้าภายใต้เครื่องหมายการค้า “AJ”โดยราคาในเดือนก.ย.ปรับตัวขึ้น 20.71% ปิดที่ 1.69 บาท
ขณะที่ราคาหุ้น AJD ปิด (1 ต.ค.) ที่ 1.72 บาท บวก 0.03 บาท หรือ 1.78% สูงสุดที่ 1.75 บาท ต่ำสุดที่ 1.69 บาท มูลค่าซื้อขาย 238.62 ล้านบาท
 
ข้อมูลดังกล่าวแสดงให้เห็นว่าการลงทุนระยะสั้นในหุ้นรายตัวยังเป็นทางเลือกที่ดีและให้ผลตอบแทนที่น่าสนใจ ขณะที่ทิศทางในเดือนตุลาคมนักวิเคราะห์มองว่ามีแนวโน้มที่ตลาดจะต้องเผชิญกับความผันผวนต่อเนื่องจากเดือนกันยายน การลงทุนระยะสั้นจึงเป็นอีกหนึ่งกลยุทธ์ที่น่าสนใจสำหรับนักลงทุน!
 
*อนึ่ง ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน